Uden at spørge og uden at advare får kommunerne nu lov til at fjerne cykler, der er parkeret, så de spærrer vejen for andre.

Et stort set enigt Folketing har besluttet at åbne for en forsøgsordning, hvor kommuner kan søge om lov til at muge ud og fjerne cykler, der gør livet surt for eksempelvis handicappede eller redningsfolk.

Kommunerne får lov til at køre cyklerne op mod 300 meter væk til et særligt opsamlingssted, hvor ejerne så kan traske hen og hente dem.

ritzau